Ministerul Culturii promite reforme în urma unui raport dur al Curții de Conturi privind gestionarea patrimoniului cultural
Ministerul Culturii a reacționat la raportul recent al Curții de Conturi privind deficiențele majore în gestionarea patrimoniului public și privat al statului, anunțând că modificarea legislației în domeniu va deveni o prioritate strategică. Raportul relevă carențe structurale persistente și neglijențe grave în administrarea bunurilor culturale, inclusiv subevaluări contabile, lipsa unei evidențe centralizate și deficiențe în protejarea monumentelor istorice.